נעם רז

נעם דב רז (20 באפריל 1975 – 13 במאי 2022) היה לוחם ימ"מ ישראלי ששירת כלוחם פריצה, צלף ופרמדיק. נהרג במבצע שובר גלים במהלך מבצע למעצר מחבלים בכפר בורקין שליד ג'נין. את לימודיו התורניים עשה במשך שלוש שנים בישיבת מרכז הרב בירושלים. לאחר מכן התגייס לצה"ל ושירת בפלחה"ן גולני, במסגרתה נטל חלק בלחימה בדרום לבנון. כשנה לאחר שחרורו מצה"ל התגייס לימ"מ. נמנה עם מייסדי המאחז קידה שבגוש שילה בבנימין. במקביל לשירותו בימ"מ התנדב כפרמדיק במגן דוד אדום ואיחוד הצלה. נעם רז היה נשוי לאפרת ואב ל-5 בנים ובת. המשפחה התגוררה במאחז קידה. נעם רז התגייס לימ"מ ב-1999 ושירת כלוחם פריצה, צלף ופרמדיק. הוא השתתף במאות פעולות לסיכול טרור. ב-2 באפריל 2022, בעיצומו של גל הטרור בישראל (אביב 2022) ובמסגרת מבצע שובר גלים, השתתף במבצע לסיכול חוליית טרור פלסטיני של הג'יהאד האסלאמי הפלסטיני שהייתה בדרכה לביצוע פיגוע והוגדרה כפצצה מתקתקת. הוא הרג את אחד המחבלים מטווח קצר ולאחר מכן העניק טיפול מציל חיים למפקדו, סגן-ניצב ש', שנפצע קשה בחילופי האש. טיפולו של רז הציל את חייו של סנ"צ ש' ועל כך הוחלט להעניק לו צל"ש מפכ"ל. ב-13 במאי 2022 בשעות הבוקר, לוחמי סיירת גולני וימ"מ כיתרו את ביתו של המבוקש מחמוד אדבעי, פעיל הג'יהאד האסלאמי הפלסטיני בכפר בורקין במטרה לעצור אותו. במהלך הפעילות החלו עימותים וחילופי אש בין כוחות הביטחון למחבלים פלסטינים, במהלכם נורו אלפי כדורים אל עבר הכוחות ששהו במקום. מספר כלי רכב צבאיים ממוגנים ניזוקו. בזמן יציאת הכוחות מהכפר נפצע רז באורח קשה בהיתקלות עם מחבלים חמושים שירו בו בגבו. הוא פונה במסוק לבית החולים רמב"ם, ולאחר מספר שעות נקבע מותו. לפי דיווחים פלסטיניים, מחבל נהרג ו-12 חמושים פלסטינים נפצעו במהלך חילופי האש. לבסוף, מחמוד אדבעי נכנע ונעצר יחד עם אחיו שהסגיר את עצמו. בהלווייתו ספדו לו מפכ"ל משטרת ישראל רב-ניצב קובי שבתאי, מפקד משמר הגבול ניצב אמיר כהן ובני משפחתו. בישיבת הממשלה ספד לו ראש הממשלה נפתלי בנט. מאות מתושבי מועצה אזורית מטה בנימין עמדו בצידי הדרך המובילה מבית משפחת רז לחלקת המשטרה בהר הרצל עם דגלי ישראל כדי לכבד את זכרו של רז. בנו של רז סירב להתחיל בהספדו עד שהשר לביטחון פנים עמר בר-לב, שהגיע להלוויה בניגוד לבקשת המשפחה, יעזוב. לאחר מותו הועלה רז לדרגת רב-נגד. רז היה חתום על כרטיס אדי, ומשפחתו הסכימה לתרום את איבריו. ב-18 בספטמבר 2022 הוחלט להעניק לו את צל"ש מפכ"ל משטרת ישראל. ב-3 בנובמבר 2022 נקרא על שמו בית ספר בשכונת נווה זית בלוד. באותו היום במהלך מבצע משותף של כוחות צה"ל, שב"כ, ימ"ס ומג"ב במחנה הפליטים ג'נין נהרג המחבל פארוק סלאמה, מהג'יהאד האסלאמי שהשתתף בתקרית בה נהרג נעם. בעקבות זאת משפחתו של נעם פרסמה הודעה:”ארדוף אויבי ואשיגם, ולא אשוב עד כלותם. חצי שנה אחרי נפילתו בקרב של נעם אהובנו, המשיך שב"כ וצה"ל את דרכו של הימ"מ, להביא צדק לעולם ולהכרית את אויבינו, את הרוע בעולם.” ב-30 באפריל 2023 נחנך בקידה בית הכנסת "דרכי נעם" הקרוי על שמו. במעמד חנוכה בית הכנסת והכנסת ספר תורה השתתפו הרב הראשי לישראל דוד לאו, יונתן פולארד ואנשי ציבור נוספים. במבצע שנמשך שנה, מ-2022 ועד 2023, מימנו תלמידי בית הספר הממלכתי-דתי "נעם" בבית שאן הכנסת ספר תורה לזכר נעם באמצעות איסוף עשרות אלפי בקבוקי פלסטיק למיחזור. פסקל אברהמי מדיה וקבצים בנושא נעם רז בוויקישיתוף קורות החיים של נעם רז, באתר "יזכור" של משרד הביטחון נקבע מותו של לוחם הימ"מ רס"ב נעם רז ז"ל, באתר משטרת ישראל, 13 במאי 2022 מאיר תורג'מן, אלישע בן קימון, לוחם הימ"מ נורה למוות מ-300 מטר: "ירו אלפי כדורים, לא זוכר דבר כזה 20 שנה", באתר ynet, 13 במאי 2022 "גיבור חיל בשקט": לוחם הימ"מ נועם רז נהרג בפעילות בג'נין, סרטון בערוץ "כאן חדשות", באתר יוטיוב (אורך: 03:49) "אדם שקט עם נוכחות שנותנת ביטחון" ישראל בן פזי, שכן וחבר של נעם רז ז"ל, סרטון בערוץ "ערוץ 7", באתר יוטיוב (אורך: 00:49) "עם ישראל איבד גיבור" - הרב ברק עוקבי, החברותא של נעם רז ז"ל ב-15 השנים האחרונות, סרטון בערוץ "ערוץ 7", באתר יוטיוב (אורך: 02:16) "ידעתי שהוא יציל את מי שצריך": פרידה מלוחם המג"ב שנפל בקרב בג'נין, סרטון בערוץ "כאן חדשות", באתר יוטיוב (אורך: 02:42) "גיבור ישראל": לוחם הימ"מ נעם רז הובא למנוחות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:33) מסע הלוויתו של לוחם הימ"מ נעם רז הי"ד, סרטון בערוץ "ערוץ 7", באתר יוטיוב (אורך: 15:28) חברים ליחידה מספרים על נעם רז ז"ל, סרטון בערוץ "אפ"י - ארגון הפרמדיקים הישראלי", באתר יוטיוב (אורך: 07:10) אומץ לב תחת אש רנ"ג נעם רז ז"ל אחיו ריאיון אולפן, סרטון בערוץ "ynet", באתר יוטיוב (אורך: 03:47) שנה אחרי שנפל בג'נין: משפחתו של לוחם הימ"מ נעם רז ז"ל מדברת לראשונה, סרטון בערוץ "כאן חדשות", באתר יוטיוב (אורך: 13:57), יום הזיכרון לחללי מערכות ישראל, 2023 נועם רז, דף שער בספרייה הלאומית אלמנתו של נעם רז: "תודה שבחרת בי להיות אשתך. נתת את כולך לעם ישראל", באתר ynet, 16 במאי 2022 לוחם ימ"מ אב לשישה ילדים מבנימין נהרג בפעילות צה"ל בג'נין, באתר ערוץ 7, 13 במאי 2022 איתי בלומנטל, לוחם ימ"מ נפצע קשה מירי מחבלים באזור ג'נין, באתר כאן – תאגיד השידור הישראלי, 13 במאי 2022 ג'קי חורי, יניב קובוביץ, יהושוע בריינר והגר שיזף, לוחם ימ"מ נפצע קשה בחילופי אש באזור ג'נין; שני פלסטינים נפצעו אנוש, באתר הארץ, 13 במאי 2022 נעצרו מבוקשים החשודים במעורבות בפעילות טרור, באתר צה"ל, 13 במאי 2022 "גיבור ישראל": לוחם הימ"מ נעם רז הובא למנוחות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:33) הלווית נעם רז ז"ל: "תודה שזכינו בך, נתת את כולך לעם ישראל", באתר ערוץ 7, 17 במאי 2022 מאיר תורג'מן, אלכסנדרה לוקש, "אומץ לב תחת אש": לוחם הימ"מ נעם רז שנהרג בג'נין יקבל את צל"ש המפכ"ל, באתר ynet, 18 בספטמבר 2022 יהונתן גוטליב, בית ספר בלוד נקרא על שם נעם רז הי"ד, באתר ערוץ 7, 3 באוקטובר 2022 המחבל שחוסל בג'נין היה מעורב בתקרית שבה נהרג לוחם הימ"מ נעם רז הי"ד, באתר ערוץ 7, 3 בנובמבר 2022 נפטר ישעיהו רוזנברג אביו של לוחם הימ"מ נעם רז ז"ל, באתר ערוץ 7, 4 בנובמבר 2022 יענקי פרבר, נחנך בית כנסת על שמו של לוחם הימ"מ הי"ד, באתר בחדרי חרדים, 1 במאי 2023. ישראל מושקוביץ, לזכר לוחם הימ"מ: תלמידים אספו בקבוקים למיחזור, ומימנו הכנסת ספר תורה, באתר ynet, 10 בספטמבר 2023.